Купалінка/На святую Купалачку
Каліна!
 На святую Купалачку, каліна.
 Каліна!
Ой, выйду на вулачку
 Каліна!
Да буду глядзець, што будзе ляцець.
 Каліна!
Ляцяць-ляцяць тры лебедзі.
 Каліна!
— Лебедзі мае шарэнькія,
 Каліна!
Да скіньце мне па перынцы,
 Каліна!
Па перынцы, па русай касе.
 Каліна!
Русую касу я ў мамкі знашу,
 Каліна!
А перайка — пад венчыкам,
 Каліна!
Русу косачку — пад чэпчыкам.
 Каліна!

421. АІМЭФ, ф. 2, воп. 14, ст. 27, № 2. Зап. Г. Таўлай у 1977 г. у в. Глебаўшчына Лагойскага р. ад Г. Гулько, 1894 г. н.

Беларускія народныя песні